钦定古今图书集成/理学汇编/文学典/第083卷 > 傅寅
## 钦定古今图书集成/理学汇编/文学典/第083卷 > 傅寅

按《浙江通志》：“寅字同叔，义乌人。幼嗜学，经史百家悉
能成诵。比长，益求异书而读之，间从唐仲友质疑问
难。及闻其升陑分陕之说，语门人曰：‘职方舆地，尽在
同叔腹中矣。寅于天文、地理、明堂、封建、井田、律历、兵
制之类，靡不穷究根穴，订其讹谬，号曰《群书百考》’。”吕
大愚阅其《禹贡图考》曰：“可谓集诸家之大成矣。”黄文
叔欲与同列奏补以官。知其不可屈，乃止。卒年六十
八。